เรื่องร้องเรียน: โครงการพัฒนาคลองเริ่มมาตั้งแต่ก่อนโควิด จนปัจจุบันน่าจะ เกิน5 ปีแล้ว แต่ยังไม่แล้วเสร็จซักที กทมช่วยติดตามและเร่งรัดด้วยครับ
การดำเนินการของเจ้าหน้าที่: บริเวณดังกล่าวอยู่ในพื้นที่ก่อสร้างโครงการปรับปรุงเขื่อนคลองน้ำแก้ว จากคลองพญาเวิกถึงคลองลาดพร้าว โดยคลองน้ำแก้วมีปัญหาบ้านรุกล้ำคลองบางช่วง และมีเขื่อนเดิมซึ่งก่อสร้างมานานโครงสร้างเดิมมีคานค้ำยันกลางทำให้เป็นปัญหาอุปสรรคในการขุดลอกและบำรุงรักษาคลอง ในการดำเนินการโครงการปรับปรุงเขื่อนคลองน้ำแก้วตามโครงการนี้มีการก่อสร้างพื้นดาดท้องคลองความลึก 4 เมตร จากระดับทางเดินหลังเขื่อนและจะตัดคานค้ำยันกลางเดิมออก นอกจากนี้จะมีการปรับปรุงทางเดินหลังเขื่อนโดยยกระดับขึ้นประมาณ 50 เซนติเมตรพร้อมปรับปรุงให้สามารถเดินได้สะดวกและมีการติดตั้งราวเหล็กกันตก  ซึ่งเมื่อก่อสร้างแล้วเสร็จสามารถเพิ่มประสิทธิภาพในการระบายน้ำและบำรุงรักษาคลองได้ รวมทั้งประชาชนบริเวณดังกล่าวสามารถใช้เป็นทางเดินสัญจรได้สะดวก ปัจจุบันอยู่ระหว่างการทำงานก่อสร้างในพื้นที่ที่ไม่ติดปัญหาอุปสรรค โดยมีผลงานที่ทำได้ 70 % คาดว่าจะดำเนินการแล้วเสร็จประมาญเดือนสิงหาคม 2566  (คลองน้ำแก้วมีปัญหาบ้านรุกล้ำคลองบางช่วง ทำให้การดำเนินการก่อสร้างล่าช้า)
ความเห็นของผู้แจ้ง: ตอบเร็วมากครับ
พื้นที่: แขวงดินแดง เขตดินแดง กรุงเทพมหานคร